**Nur Bekri** (uigursk: نۇر بەكرى, kinesisk: 努尔·白克力, pinyin: *Nǔěr Báikèlì*, født 1961 i Bole i den autonome region Xinjiang i Folkerepublikken Kina) er en uigursk kommunistisk politiker. 

Bekri ble medlem av Kinas kommunistparti i 1982. I 1998 ble han ordfører i Ürümqi. Deretter hadde han flere partiverv i Xinjiang til han ble regionens president fra 2008 til 2014. I 2015 ble han oppnevnt til direktør for den nasjonale energiadministrasjonen. Dette var første gang at en uigur fikk en nasjonal toppstilling uten sammenheng med etniske forhold.

Hans første handling som direktør av NEA var å slå ned på korrupsjon. En av hans forgjengere, Liu Tienan, ble dømt til fengselsstraff for korrupsjon i en høyprofilert rettssak. Under Bekris ledelse investerte NEA tungt i fornybar energi og nedla mer enn hundre kullfyrte kraftverk. Han ble en uttalt talsmann for fornybar energi, holdt møter med industriledere globalt og markedsførte Kinas bidrag til den globale omstillingen av energiproduksjonen med «styrke og visdom».

Bekri var alternerende medlem av Kinas kommunistpartis 17. sentralkomité og fullverdig medlem av Kinas kommunistpartis 18. sentralkomité, der han var den eneste etniske uigur. Til Kinas kommunistpartis 19. sentralkomité fikk han ikke plass til tross for at han var under pensjonsalder. Dette var et klart tegn på fallende anseelse.

Granskning
----------

20. september 2018 ble Bekri satt under granskning av Sentralkommisjonen for disiplininspeksjon og Den nasjonale tilsynskommisjonen. Hans siste offentlige opptreden var et besøk til Russland med visestatsminister Han Zheng. 16. mars 2019 ble han ekskludert fra Kommunistpartiet. AFP rapporterte at Bekri var arrestert for bestikkelser;.

25. juli 2019 ble han stilt for retten i Shenyang mellomliggende folkedomstol. Aktor la ned påstand om at han hadde mottatt bestikkelser med verdi over 79,1 millioner yuan ($100 millioner NOK) i ulike verv mellom 1998 og 2018. 2. desember ble han dømt til livsvarig fengsel. Han erklærte seg skyldig og uttrykte beklagelse. Han sa også at han ikke ville appellere dommen til høyere rettsmyndighet.

Referanser
----------

1. ↑  «Nuer Bekri 努尔•白克力». ChinaVitae.com. Besøkt 27. april 2021.
2. ↑  «努尔·白克力同志简历 (*Biografi av kamerat Noor Bekri* )». Kinas kommunistparti. Archived from the original on 4. mars 2016. Besøkt 28. april 2021. CS1-vedlikehold: Uheldig URL (link)
3. ↑  «Arkivert kopi». *CN Energy*. Arkivert fra originalen 22. september 2018. Besøkt 28. april 2021.
4. ↑  «Former Energy Chieftain Admits Taking Bribes». *caixinglobal.com*.
5. ↑  *Central Commission for Discipline Inspection* .  Manglende eller tom `|tittel=` (hjelp)
6. 1 2  «National Energy Administration ex-chief stands trial for taking bribes». *xinhuanet.com*. 25. juli 2019. Arkivert fra originalen 13. januar 2021. Besøkt 28. april 2021.
7. 1 2  «Ex-Xinjiang chairman sentenced to life for graft». *Chinadaily*. 3. desember 2019.
8. ↑  «Former chair of China's Xinjiang region Nur Bekri arrested for graft». *hongkongfp.com*. 3. april 2019.
9. ↑  «Ex-Xinjiang governor Nur Bekri jailed for life». *thestandard.com.hk*. 3. desember 2019.
10. ↑  «Chinese court jails senior ethnic Uygur official for life on corruption charges». *South China Morning Post*. 3. desember 2019.
11. ↑  *bjnews.com.cn*. 2. desember 2019 .  Manglende eller tom `|tittel=` (hjelp)